স্কুল শিক্ষিকা ও সহায়িকার মধ্যে হাতাহাতি, স্কুলে তালা ঝুলিয়ে বিক্ষোভ অভিভাবকদের

ওয়েব ডেস্ক: স্কুল শিক্ষিকা ও সহায়িকা বদলির দাবিতে তুমুল বিক্ষোভ অভিভাবকদের। সোমবার স্কুলের গেটে তালা ঝুলিয়ে বিক্ষোভ দেখাতে শুরু করেন অভিভাবকরা। ঘটনা হাওড়ার জগৎবল্লভপুরের মাজু শক্তিসাধন প্রাথমিক বিদ্যালয়ে। ঘটনার সূত্রপাত স্কুল শিক্ষিকা ও সহায়িকার মধ্যে হাতাহাতি ঘিরে। সোমবার স্কুলে এলে স্কুল শিক্ষিকা ও সহায়িকাকে স্কুল থেকে ফিরিয়ে দেন অভিভাবকরা। স্কুলের গেটে তালা ঝুলিয়ে বিক্ষোভ দেখান অভিভাবকরা। পরিস্থিতি সামাল দিতে ঘটনাস্থলে পৌঁছয় জগৎবল্লভপুর থানার পুলিশ (Jagatballavpur Police Station)।

সূত্রের খবর, গত শনিবার স্কুল চলাকালীন স্কুলের শিক্ষিকা ও সহায়িকার মধ্যে কোনও একটি বিষয়কে কেন্দ্র করে তুমুল বচসা শুরু হয়। মুহূর্তের মধ্যেই তা চরম পর্যায়ে পৌঁছলে দুজনের মধ্যে শুরু হয় হাতাহাতি। অভিযোগ, বচসার জেরে সহায়িকার হাতে কামড় বসিয়ে দেয় স্কুল শিক্ষিকা। ঘটনায় গুরুতর আহত হন স্কুল সহায়িকা। গুরুতর আহত অবস্থায় স্কুলের বাইরে বেরিয়ে আসেন ওই সহায়িকা।

আরও পড়ুন: দিঘায় উৎসবের ছোঁয়া, সুভদ্রাকেই দুর্গা রূপে পুজো

সোমবার স্কুলের গেটে তালা ঝুলিয়ে বিক্ষোভ দেখাতে শুরু করেন অভিভাবকরা। আজ স্কুলে এলে স্কুল শিক্ষিকা ও সহায়িকাকে স্কুল থেকে ফিরিয়ে দেওয়া হয়। অভিভাবকরা স্কুলের গেটে তালা ঝুলিয়ে তুমুল বিক্ষোভ দেখান। ঘটনাকে কেন্দ্র করে ব্যাপক চাঞ্চল্য ছড়িয়ে পড়ে এলাকায়। তাঁদের দাবি, অবিলম্বে স্কুলের শিক্ষিকা ও সহায়িকাকে বদলি করতে হবে। এমনকি তাঁরা হুঁশিয়ারি দেন, যে তাঁদের দাবি না মানলে তাঁরা বিদ্যালয়ের পঠন-পাঠন শুরু করতে দেবেন না। পরিস্থিতি সামাল দিতে ঘটনাস্থলে ছুটে যায় জগৎবল্লভপুর থানার পুলিশ। এই মুহূর্তে তীব্র উত্তেজনা বিরাজ করছে স্কুল চত্বরে।
দেখুন অন্য খবর